CELEX: 22009A0206(01)
Language: hr
Date: 2009-01-08 00:00:00
Title: Sporazum u obliku razmjene pisama između Europske zajednice i Republike Čilea o izmjeni Dodatka V. Sporazumu o trgovini vinima Sporazuma o pridruživanju između Europske zajednice i njezinih država članica, s jedne strane, te Republike Čilea, s druge strane

11/Sv. 073
            
            
               HR
            
            
               Službeni list Europske unije
            
            
               202
            
         22009A0206(01)
   
               L 037/9
            
            
               SLUŽBENI LIST EUROPSKE UNIJE
            
            
               06.02.2009.
            
         
      SPORAZUM U OBLIKU RAZMJENE PISAMA
   
   između Europske zajednice i Republike Čilea o izmjeni Dodatka V. Sporazumu o trgovini vinima Sporazuma o pridruživanju između Europske zajednice i njezinih država članica, s jedne strane, te Republike Čilea, s druge strane
   Bruxelles, 4. siječnja 2009.
   Poštovani gospodine,
   Čast mi je pozvati se na članak 29. stavak 2. Sporazuma o trgovini vinima Sporazuma o pridruživanju između Europske zajednice i njezinih država članica, s jedne strane, te Republike Čilea, s druge strane, od 18. studenoga 2002., koji propisuje da ugovorne stranke mogu sporazumno izmijeniti dodatke ovom Sporazumu.
   Zbog dodavanja novih enoloških praksi ili njihovih izmjena odobrenih u Zajednici, o kojima su Vaše tijela obaviještena 11. listopada 2006., te u svjetlu zaključaka trećeg sastanka Zajedničkog odbora EU-a i Čilea u okviru Sporazuma o trgovini vinima održanog 10. siječnja 2008. u Santiagu de Chile, potrebno je izmijeniti točku 2. Dodatka V. (enološke prakse i postupci i specifikacije proizvoda) Sporazumu o trgovini vinima.
   Čast mi je stoga predložiti da se točka 2. Dodatka V. Sporazumu o trgovini vinima zamijeni ovdje priloženim tekstom, s učinkom od datuma Vašeg odgovora kojim potvrđujete svoju suglasnost sa sadržajem ovog pisma.
   Bila bih Vam zahvalna kad biste potvrdili da je Vaša Vlada suglasna sa sadržajem ovog pisma.
   Primite, gospodine, izraze mog najdubljeg poštovanja.
   
      
         U ime Europske zajednice
      
      Mariann FISCHER BOEL
      
   
   Bruxellesu 8. siječnja 2009.
   Poštovana gospođo,
   čast mi je potvrditi primitak Vašeg pisma od 4. siječnja koje glasi:
   
      „Čast mi je pozvati se na članak 29. stavak 2. Sporazuma o trgovini vinima Sporazuma o pridruživanju između Europske zajednice i njezinih država članica, s jedne strane, te Republike Čilea, s druge strane, od 18. studenoga 2002., koji propisuje da ugovorne stranke mogu sporazumno izmijeniti dodatke ovom Sporazumu.
      Zbog dodavanja novih enoloških praksi ili njihovih odobrenih u Zajednici, o kojima su Vaše tijela obaviještena 11. listopada 2006., te u svjetlu zaključaka trećeg sastanka Zajedničkog odbora EU-a i Čilea u okviru Sporazuma o trgovini vinima održanog 10. siječnja 2008. u Santiagu de Chile, potrebno je izmijeniti točku 2. Dodatka V. (enološke prakse i postupci i specifikacije proizvoda) Sporazumu o trgovini vinima.
      Čast mi je stoga predložiti da se točka 2. Dodatka V. Sporazumu o trgovini vinima zamijeni ovdje priloženim tekstom, s učinkom od datuma Vašeg odgovora kojim potvrđujete svoju suglasnost sa sadržajem ovog pisma.
      Bila bih Vam zahvalna kad biste potvrdili da je Vaša Vlada suglasna sa sadržajem ovog pisma.”
   
   Čast mi je obavijestiti Vas da je Republika Čile suglasna sa sadržajem Vašeg pisma.
   Primite, gospođo, izraze mog najdubljeg poštovanja.
   
      
         U ime Republike Čilea
      
      Juan SALAZAR SPARKS
      
   
   PRILOG
   Točka 2. Dodatka V. Sporazumu o trgovini vinima zamjenjuje se sljedećim:
   
      
                  „2.
               
               
                  Popis odobrenih enoloških praksi i postupaka za vina podrijetlom iz Zajednice, uz sljedeća ograničenja ili, u njihovom odsustvu, prema uvjetima iz pravila Zajednice:
                  
                              (1)
                           
                           
                              Prozračivanje ili uvođenje argona, dušika ili kisika
                           
                        
                              (2)
                           
                           
                              Toplinska obrada
                           
                        
                              (3)
                           
                           
                              Kod suhih vina, uporaba svježeg, zdravog i nerazrijeđenog taloga, zdravog i nerazrijeđenog koji sadrži kvasce koji su nastali pri nedavnoj vinifikaciji suhog vina
                           
                        
                              (4)
                           
                           
                              Centrifugiranje i filtracija bez ili s inertnim sredstvima za filtriranje pod uvjetom da u tako tretiranim proizvodima nisu ostali nepoželjni ostaci
                           
                        
                              (5)
                           
                           
                              Uporaba kvasca za proizvodnju vina
                           
                        
                              (6)
                           
                           
                              Uporaba preparata od stijenki kvasaca
                           
                        
                              (7)
                           
                           
                              Uporaba polivinil polipirolidona
                           
                        
                              (8)
                           
                           
                              Uporaba bakterija mliječne kiseline u suspenziji s vinom
                           
                        
                              (9)
                           
                           
                              Dodavanje jedne ili više sljedećih tvari kako bi se pospješio rast kvasca:
                              
                                          i.
                                       
                                       
                                          dodavanje:
                                          
                                                      —
                                                   
                                                   
                                                      diamonijevog fosfata ili amonijevog sulfata
                                                   
                                                
                                                      —
                                                   
                                                   
                                                      amonijevog sulfita ili amonijevog bisulfita
                                                   
                                                
                                    
                                          ii.
                                       
                                       
                                          dodavanje tiamin hidroklorida
                                       
                                    
                        
                              (10)
                           
                           
                              Uporaba ugljičnog dioksida, argona ili dušika, samostalno ili kombinirano, isključivo radi stvaranja inertne atmosfere i obrade proizvoda bez pristupa zraka
                           
                        
                              (11)
                           
                           
                              Dodavanje ugljičnog dioksida
                           
                        
                              (12)
                           
                           
                              Uporaba sumpornog dioksida, kalijevog bisulfita ili kalijevog metabisulfita, također poznatog pod nazivom kalijev disulfit ili kalijev pirosulfit
                           
                        
                              (13)
                           
                           
                              Dodavanje sorbinske kiseline ili kalijevog sorbata
                           
                        
                              (14)
                           
                           
                              Dodavanje L-askorbinske kiseline
                           
                        
                              (15)
                           
                           
                              Dodavanje limunske kiseline za stabilizaciju vina, pod uvjetom da konačni sadržaj u tako obrađenom vinu ne prijelazi 1 g/l
                           
                        
                              (16)
                           
                           
                              Uporaba vinske kiseline za dokiseljavanje, pod uvjetom da se početna kiselost ne poveća za više od 2,5 grama po litri, izraženo kao vinska kiselina.
                           
                        
                              (17)
                           
                           
                              Uporaba jedne ili više sljedećih tvari za otkiseljavanje:
                              
                                          —
                                       
                                       
                                          neutralnog kalijevog tartarata
                                       
                                    
                                          —
                                       
                                       
                                          kalijevog bikarbonata
                                       
                                    
                                          —
                                       
                                       
                                          kalcijevog karbonata, koji može sadržavati male količine dvostruke kalcijeve soli L (+) vinske kiseline i L (–) jabučne kiseline
                                       
                                    
                                          —
                                       
                                       
                                          homogenog pripravka vinske kiseline i kalcijevog karbonata u jednakim omjerima fino mljevenog
                                       
                                    
                                          —
                                       
                                       
                                          kalcijevog tartrata ili vinske kiseline
                                       
                                    
                        
                              (18)
                           
                           
                              Bistrenje jednom ili više sljedećih tvari za enološku uporabu:
                              
                                          —
                                       
                                       
                                          jestivom želatinom
                                       
                                    
                                          —
                                       
                                       
                                          biljnim bjelančevinama
                                       
                                    
                                          —
                                       
                                       
                                          bentonitom
                                       
                                    
                                          —
                                       
                                       
                                          ribljim mjehurom
                                       
                                    
                                          —
                                       
                                       
                                          kazeinom i kalijevim kazeinatom
                                       
                                    
                                          —
                                       
                                       
                                          albuminom iz jaja, mliječnim albuminom
                                       
                                    
                                          —
                                       
                                       
                                          kaolinom
                                       
                                    
                                          —
                                       
                                       
                                          pektolitičkim enzimima
                                       
                                    
                                          —
                                       
                                       
                                          silicijevim dioksidom u obliku gela ili koloidne otopine
                                       
                                    
                                          —
                                       
                                       
                                          taninom
                                       
                                    
                                          —
                                       
                                       
                                          enzimatskim preparatima beta-glukanaze
                                       
                                    
                        
                              (19)
                           
                           
                              Dodavanje tanina
                           
                        
                              (20)
                           
                           
                              Obrada mošta i mladog vina u vrenju ugljenom za enološku uporabu, unutar određenih granica
                           
                        
                              (21)
                           
                           
                              Obrada:
                              
                                          —
                                       
                                       
                                          bijelog i ružičastog vina kalijevim ferocijanidom
                                       
                                    
                                          —
                                       
                                       
                                          crnog vina kalijevim ferocijanidom ili kalcijevim fitatom, pod uvjetom da tako obrađeno vino sadrži ostatke željeza
                                       
                                    
                        
                              (22)
                           
                           
                              Dodavanje metavinske kiseline
                           
                        
                              (23)
                           
                           
                              Uporaba gumiarabike po dovršetku alkoholnog vrenja
                           
                        
                              (24)
                           
                           
                              Uporaba DL vinske kiseline, poznate također pod nazivom grožđana kiselina, ili njezine neutralne kalijeve soli radi uklanjanja viška kalcija
                           
                        
                              (25)
                           
                           
                              Uporaba za proizvodnju pjenušavih vina dobivenih vrenjem u boci i s vinskim talogom odvojenim pretakanjem
                              
                                          —
                                       
                                       
                                          kalcijevog alginata ili
                                       
                                    
                                          —
                                       
                                       
                                          kalijevog alginata
                                       
                                    
                        
                              (26)
                           
                           
                              Uporaba bakrenog sulfata
                           
                        
                              (27)
                           
                           
                              Dodavanje kalijevog bitartarata ili kalcijevog tartarata radi pospješivanja izlučivanja tartarata
                           
                        
                              (28)
                           
                           
                              Dodavanje karameliziranog šećera radi pojačivanja boje likerskih vina.
                           
                        
                              (29)
                           
                           
                              Uporaba kalcijevog sulfata za proizvodnju određenih kvalitetnih likerskih vina proizvedenih u posebnim regijama
                           
                        
                              (30)
                           
                           
                              Uporaba smole alepskog bora za proizvodnju stolnog vina ‚retsina’, isključivo u Grčkoj i pod uvjetima iz pravila Zajednice
                           
                        
                              (31)
                           
                           
                              Dodavanje lisozima
                           
                        
                              (32)
                           
                           
                              Elektrodijaliza radi osiguranja stabilnosti vina na tartarate
                           
                        
                              (33)
                           
                           
                              Uporaba ureaze radi smanjenja količine uree u vinu
                           
                        
                              (34)
                           
                           
                              Dodavanje mošta ili pročišćenog ugušćenog mošta za doslađivanje vina pod uvjetima navedenima u pravilima Zajednice
                           
                        
                              (35)
                           
                           
                              Djelomično ugušćenje fizikalnim postupcima, uključujući povratnu osmozu, za povećanje prirodne alkoholne jakosti grožđanog mošta ili vina
                           
                        
                              (36)
                           
                           
                              Dodavanje saharoze, ugušćenog mošta ili pročišćenog ugušćenog mošta radi povećanja prirodne alkoholne jakosti u grožđu, moštu ili vinu u skladu s pravilima Zajednice
                           
                        
                              (37)
                           
                           
                              Dodavanje vinskog destilata ili destilata iz prosušenoga grožđa ili neutralnog alkohola vinskog podrijetla za proizvodnju likerskih vina
                           
                        
                              (38)
                           
                           
                              Dodavanje L-askorbinske kiseline do određenih granica
                           
                        
                              (39)
                           
                           
                              Dodavanje dimetil dikarbonata (DMDC) vinu radi mikrobiološke stabilizacije, unutar određenih granica i pod uvjetima koje treba utvrditi
                           
                        
                              (40)
                           
                           
                              Dodavanje manoproteina kvasca kako bi se postigla stabilnost vina na taloženje bjelančevina i tartarata
                           
                        
                              (41)
                           
                           
                              Uporaba hrastovih strugotina u proizvodnji vina”